বেঙ্গালুরুতে ইজরায়েলি দূতাবাসে বোমা হামলার হুমকি

ওয়েবডেস্ক- বেঙ্গালুরুতে (Bengaluru) ইজরায়েলের দূতাবাসকে (Israeli Consulate) বোমা (Bomb Threat) মেরে উড়িয়ে দেওয়ার হুমকি। শনিবার কর্নাটক পুলিশ এই ঘটনার কথা প্রকাশ্যে আনে। গত ২২ সেপ্টেম্বর দূতাবাসের এক আধিকারিক পুলিশে অভিযোগ দায়ের করেন। অভিযোগে জানানো হয়েছে, গত ১৯ সেপ্টেম্বর ভোর ৩ টে ১০ নাগাদ থাগলাক চো রামাস্বামী নামে পরিচয় দেওয়া একজন ব্যবহারকারী cho_ramaswamy@hotmail.com থেকে ইজরায়েল কনস্যুলেট অফিসের আইনি ইমেল আইডিতে consular2@bangalore.mfa.gov.il-এ বোমা হামলার হুমকির একটি ইমেল পাঠান। দূতাবাস জানায়, ২২ সেপ্টেম্বর সকাল ৯ টা নাগাদ তাদের নজরে আসে এই হুমকি মেলটি।

কিউবন পার্ক পুলিশ তথ্য প্রযুক্তি আইনের ধারা ৬৬(সি) এবং ধারা ৩৫১(৪) (যে কেউ বেনামী যোগাযোগের মাধ্যমে অপরাধমূলক ভয় দেখানোর অপরাধ করে) এবং ৩৫৩(১)(বি) ধারা, (বিবৃতি দিয়ে জনসাধারণের ক্ষতি করা হয় অথবা যা কোনও শ্রেণী বা সম্প্রদায়ের ব্যক্তিদের অন্য কোনও শ্রেণী বা সম্প্রদায়ের বিরুদ্ধে কোনও অপরাধ করার জন্য প্ররোচিত করে) এর অধীনে এফআইআর নথিভুক্ত করেছে।

পুলিশ বিবৃতিতে জানিয়েছে, অভিযোগ পাওয়ার পরেই তল্লাশি অভিযান চালানো হয়। একজন অজ্ঞাত ব্যক্তির বিরুদ্ধে এফআইআর দায়ের করা হয়েছে, এবং আইপি ঠিকানাটি ট্র্যাক করার এবং ইমেলটি পাঠানো ব্যক্তিকে সনাক্ত করার জন্য তদন্ত চলছে।

আরও পড়ুন- যমুনা দূষণ ঠেকাতে দিল্লিতে অস্থায়ী পুকুরে দুর্গা বিসর্জন

গত ৬ সেপ্টেম্বর কেম্পাগৌড়া আন্তর্জাতিক বিমানবন্দরে একটি বোমা হামলার হুমকি পাঠায়। আইইডি বিস্ফোরণ ঘটিয়ে বোমা হামলার হুমকি দেওয়া হয়। বিমানবন্দর পুলিশ সেই মামলা নথিভুক্ত করে।

বেঙ্গালুরু আন্তর্জাতিক বিমানবন্দর লিমিটেড (BIAL) এর টার্মিনাল ২ এর ডেপুটি টার্মিনাল ম্যানেজার রুবান রাজের অভিযোগের ভিত্তিতে, পুলিশ ইমেল ব্যবহারকারীর বিরুদ্ধে এফআইআর দায়ের করে।

দেখুন আরও খবর-